Jordan Ayew

**Jordan Pierre Ayew** (du'am yʋʋm- 11 September 1991) anɛ bɔɔl nwɛ'ɛd onɛ nwɛ'ɛdi bɛ datiʋŋ lʋgʋr bɛɛ tuoni bɛ Premier League kilab dinɛ an Crystal Palace nɛ Ghana national team la ni.

O anɛ Ghana captain kʋdʋg Abedi Pele ka o ba'abiis kani mɛn nwɛ'ɛd bɔɔl André nɛ Ibrahim Ayew. Ba du'a o nɛ Marseille, Ayew da nɔbignɛ was France ka pin'ili o nwɛ'ɛb la nɛ Lyon Duchère ka naam kɛŋi pɛ'ɛs Marseille academy yʋʋm 2006 la ni.

Banɛ du'a o France laa, Ayew nwɛ' o nwɛ'ɛb tita'ar tis Ghana national team la yʋʋm 2010 ka paam kabnam 90. O nwɛ' tis FIFA World Cups nam ayi' (2014 nɛ 2022), nɛ Africa Cup of Nations nam anu (2012, 2015, 2017, 2019 nɛ 2021), ka sʋŋid ka ba naad runners-up yʋʋm 2015 la ni.

## O kilab nwɛ'ɛb

### Marseille
Jordan Ayew nwɛ'ɛdi tisid OM yʋʋm 2013
Ayew pɛ'ɛs Marseille an onɛ zamisid bɛ 2006 ni. O tik yʋma atan' professional kɔntirak nɛ Marseille yʋʋm 2009. Jordan Ayew nwɛ' o nwɛ'ɛb tita'ar tis senior team la bɛ 16 December 2009 bɛ league nwɛ'ɛb ni, o da di gɔɔl ka di lieb alira nɛ Lorient. Marseille kɛŋ tuoni di nwɛ'ɛb la 2–1. Ayew di o gɔɔl dinɛ pɛ'ɛs ayi' bɛ Nice bɛ Stade Vélodrome yʋʋm 27 April 2011 bɛ nwɛ'ɛb ni ka o bier André Ayew mɛn nwɛ' nimmua ka di gɔɔl. 1 November 2011 nii, Jordan and André wʋsa da  pin'ili bɛ UEFA Champions League match ba yiiga daani nwɛ' kpa' nɛ Premier League giants Arsenal.

6 January 2014, o pɛ'ɛs Ligue 1 rivals Sochaux bɛ lɔɔn ni ka 2013–14 yʋʋm la naam naae.

### Lorient
28 July 2014, Ayew tik yʋma anaasi kɔntirak nɛ Lorient Ayew da bigis suor nɛ sʋm kani ka Lorient bɔɔd la da an dinɛ yɛla ka di da naam.

### Aston Villa
27 July 2015, Ayew da pɛ'ɛs Aston Villa yʋma anu gba'ar kani ka sɔ' zi ligidi la bɛnɛ,  ba yʋ'ʋn da yɛl ye di anɛ £8 million. O di o yiiga gɔɔl tis kilab la bɛ 24 October 2015 nɛ bier kilab la, Swansea City bɛ 62nd minute ni. Aston Villa da yi  2015–16 yʋʋm la naarin, kaɔr 17 points ma'aa, amaa Ayew da paae nwɛ'ɛb la naarin an onɛ di gɔɔli gaadi ba zan', dinɛ an gɔɔlnam ayɔpɔi. 

### Swansea City

#### 2016–17 yʋʋm
31 January 2017, Jordan Ayew pɛ'ɛd Swansea City ti paae  2019–20 yʋʋm la naar, ba tiaknɛ Welsh International defender Neil Taylor, pɛ'ɛs nɛ yɔɔbi yit Swansea dinɛ na an £5 million di ya'a an dinɛ ka ba vɛɛnsi baŋi la. Jordan bier la da anɛ Swansea City nwɛ'ɛd bɛ 2015–16 yʋʋm la ka pɛ'ɛs o bɛ winter transfer window of 2018. 12 February 2017, o nwɛ' o nwɛ'ɛb tita'ar bɛ 2–0 nya'an ka bas Leicester City onɛ da kpɛ' 72nd minute tis Fernando Llorente. Nwɛ'ɛb la naar bɛ yʋʋm la pʋʋgʋnɛ, Ayew di o yiiga gɔɔl tis Swansea onɛ da di yiiga gɔɔl, dinɛ an an 2–1 comeback nya'an  ka bas West Bromwich Albion. O nwɛ'ɛ an ninkani sʋŋ ka league la vʋ'ʋg ka pʋ ya'as,  bani da nwɛ' nwɛ'ɛb 14 la, o pin'ili nwɛ'ɛdi yi nwɛ'ɛb awai ni, ka di gɔɔl yinne ka sʋŋ ka ba di gɔɔlnam atan'.

#### 2017–18 yʋʋm
22 August 2017 ni Ayew da di 20-yard strike gɔɔl ka paam  man of the match ka lɛm sʋŋ Tammy Abraham ka o di  o gɔɔl bɛ Swansea EFL Cup nwɛ'ɛb nɛ MK Dons. O 20-yard mukkir gɔɔl la ka ba da pian'a BBC labaar ni ye di anɛ sitiraik tita'ar. Ayew di o yiiga gɔɔl bɛ 2017–18 yʋʋm la ni, ka 26 August 2017 ye o sʋŋ Swans ka ba di 2–0 ya'an  nɛ o bɛog kilab Crystal Palace. 17 January 2018, o di yiiga gɔɔl bɛ Swans' 2–1 FA Cup alɛmnwɛ'ɛ-ya'as nɛ Wolverhampton Wanderers.

O yʋʋma ayi' nwɛ'ɛb la naarɛ, onɛ bɛnɛ kilab la yʋʋm la ni wʋsa, o nwɛ' nwɛ'ɛb 44 bɛ yigilim-yigilim la ni ka di gɔɔlnam 11 nɛ 7  lik la ni. O naar yʋʋm la ka an onɛ di gɔɔlnami gaad sɔ' wʋsa kilab la ni ka ba gaŋ o  Players' Player yʋʋm kana ni. O kɔn'ɔkɔn' gɔɔl kani ka o di banɛ da nwɛ'ɛd nɛ Wolverhampton Wanderers bɛnɛ 17 January 2018 bɛ FA Cup di kilab la gɔɔl bɛ nyʋʋm kan la ni. La'am nɛ onɛ da mʋk si'em la wʋsa, Swansea da yinɛ bɛ championship la ni. Nɛ'ɛŋa pɛ'ɛsid o nɔɔr atan' ka o an onɛ naae ka an kilab la gɔɔldit tuon gat ka kilab la la'am pʋ nyaŋi tɔlisɛ.

### Crystal Palace

#### 2018–19 yʋʋm
August 2018 Ayew pɛ'ɛs Crystal Palace bɛ lɔɔn pʋʋgʋn yʋʋm 2018–19 la ni. O pin'ili o nwɛ'ɛbi bɛ 1 September 2018, pin'in nɛ Palace's 2–0 liib tis Southampton. 15 September, o digil nwɛ' sʋŋ tis ban nɛ Huddersfield ni, nɛ onɛ sʋŋ ka Wilfried Zaha di gɔɔl ka  Palace an 1–0 ya'an diib la. Ba da tʋ'ʋs o nɛ o mʋkkir la, ka zanli ba nidib la ka kɛ ka o nidib la paam suoya nwɛ' maal zi'esa.

2 January 2019, o di o yiiga gɔɔl tis Palace ka di an yiiga gɔɔl nwɛ'ɛb la ni dinɛ an 2–0 ya'an ka bas Wolverhampton Wanderers. Di daba atan' daar, Ayew kpɛn' 68th minute ka Jairo Riedewald  di naar ya'an gɔɔl ( 86th minute ni) nɛ Grimsby Town bɛ FA Cup la ni.

O nwɛ'ɛb la statistics

### Kilabnam

: *Nwɛ'ɛb ti paae 30 September 2023* 

# **^** pɛ'ɛs nɛ Coupe de France, FA Cup
# **^** pɛ'ɛs nɛ Coupe de la Ligue, EFL Cup
# ^ Jump up to:***a*** ***b*** ***c*** Appearances in UEFA Champions League
# **^** bani yi bɛ Trophée des Champions
# **^** bani yi bɛ UEFA Europa League

### International

: *Ti paae 18 June 2023*

: *Scores and results list Ghana's goal tally first, score column indicates score after each Ayew goal.*

## Gbanvɛɛnsa